**Poročilo projekta ZDRAVJE V VRTCU**

**Vrtec Miklavž pri Ormožu s podružnico Kog**

**Šolsko leto: 2021/2022**

**Število oddelkov: 5**

**Koordinatorica: Janja Škrlec**

Miklavž pri Ormožu, 31. 7 . 2022

1. **SODELUJOČI v projektu**
* Skupina ČEBELICE z vzgojiteljicama JANJO ŠKRLEC in RENATO ŠIMUNIĆ
* Skupina ŽOGE z vzgojiteljicama HILDO PLOHL/ ADRIJANA OZMEC in MAJDO TOPLIČAR
* Skupina ŽELVICE z vzgojiteljicama MARIJO FIŠTRAVEC STRNAD in MATEJO RAKUŠA
* Skupina GOSENICE z vzgojiteljicama ANDREJO KOŠČAK in ANJO KOCJAN
* Skupina BALONČKI z vzgojiteljicami PETRO LAH FILIPIČ, INES BOLCAR in MILENO KOSEC
1. **Čas trajanja projekta**

V vseh skupinah smo skozi celo šolsko leto izvajali vsebine povezane z zdravjem, higieno, človeškim telesom. V večji meri smo se udeležile tudi jesenskega in spomladanskega izobraževanja.

1. **VSEBINE**

Ker se v obeh vrtcih zavedamo pomena zdravja tako otrok kot zaposlenih, smo skozi celo šolsko leto prepletali ogromno različnih vsebin na to temo.

* **Rdeča nit letošnjega seminarja Zdravje v vrtcu – »Krepim (oblikujem) sebe in svojo skupnost«**

Rdeča nit letošnjega izobraževanja zdravje v vrtcu je bila na nek način vpletena skozi naše celoletno delo.

Veliko smo se pogovarjali o zdravju samem, o skrbi za zdravje. V sodelovanju s **Centrom za krepitev zdravja Ormož** smo izvedli tudi tri dneve dejavnosti v katerih smo spoznavali človeško telo, se seznanili kako preprečiti nezgode in se podučili o zdravem načinu prehranjevanja.

V svoje dejavnosti smo vpletli:

* **Joga za otroke**

V svoje delo smo tedensko vnesli jogo za otroke, tako v igralnici kot v naravi, sploh v gozdu. Takšne dejavnosti so imele za otroke res blagodejen učinek, pripomogla je k popolni umirjenosti sprostitvi otrok in vzgojiteljic. Veliko smo delali tudi na čuječnosti, opazovanju varave in vsega dogajanja okrog nas. Na to temo smo v decembru izvedli tudi dan dejavnosti s pravljično jogo KAČALINKA ČALAPINKA.

* **Gozdna igralnica**

V bližnjem gozdu smo si uredili gozdno igralnico, kjer ima vsak otrok svoje drevo. Ko vstopimo v gozdno igralnico, otrok najprej objame svoje drevo, po pove kaj se mu je pripetilo, se mu potoži…. V gozdu izvajamo najrazličnejše dejavnosti iz vseh področij.

Izvedli smo tudi športni dan za dijake četrtih letnikov Gimnazije Ormož – bodoče vzgojitelje, in je s tem prikazali kako poteka dan v vrtcu.

* **Mali sonček**

Tudi v okviru projekta Mali sonček smo se veliko gibali po vseh okoliških krajih, tekli po igrišču in igrali nogomet. Izvedli smo tudi dva športna dneva Prehodimo svet po rokah in Mini kros, v katerem smo sodelovali prav vsi od najmlajšega do najstarejšega otroka.

* **Bivanje na prostem**

Vsakodnevno smo se gibali na svežem zraku, ob vsakem vremenu. Na igrišču ob vrtcu smo uživali na igralih, dokupili smo tudi vrsto »maxi iger« za otroke na prostem( štiri v vrsto, tarča, napihljivi balon, domine, …).

* **Voda**

Vsaka igralnica ima kotiček z vrčem za vodo in kozarci. Vsi otroci so že navajeni na pitje vode in jim je to povsem običajno. Večji otroci si nalivajo sami in kadarkoli želijo.

* **Samostojnost pri zajtrku**

V večjih skupinah imajo otroci vse namaze v skodelicah na sredi mize in si povsem samostojno le te mažejo na kruh. Otrokom to predstavlja veliko odgovornost in so res ponosni ob takih dejanjih. Tudi vloga dežurnega, ki deli prtičke, pribor, počisti igralnico.

**Zdravje je temeljna dobrina in pogoj za vse ostale. Ker se pomena tega zavedamo, v tek »covid« časih pa še posebej, smo vsakodnevno vnašale najrazličnejše dejavnosti v naša dogajanja v igralnicah, s katerimi smo krepile zavest otrok, kako pomembno je zdravje, zdrave prehranjevalne navade, gibanje, svež zrak. Otroci so v dejavnostih neizmerno uživali, občutke pa ponotranjili za vse življenje.**

**Pripravila: JANJA ŠKRLEC, vzgojiteljica in pomočnica ravnatelja za vrtec**